TopShop arkistot - Page 2 of 2 - Go 4 it vol. 2
Vielä siitä sähkönsinisestä…
maanantai 25. huhtikuun 2011
Nyt kävi niin, että päädyttiin Peetun kanssa TopShopiin ja iskettiin silmämme ehkä maailman suloisimpaan sähkönsiniseen pikkulaukkuun! Aikamme kinattiin kumpi näki sen ensin kunnes todettiin, että eiköhän olla järkeviä ja osteta ihanuus puoliksi… Toistaiseksi ei ole tullut vakavaa riitaa siitä, kenen vuoro on keikkua laukkukaramelli olalla.
Ihan klassinen stoori on se, että oikeastaan ensin vähän inhoaa tai ainakin vierastaa jotain juttua. Sitä vähän pyörittelee päässään ja seuraavaksi huomaa, että ko. asiasta on tullut ihan pakkomielle. En voisi edelleenkään kuvitella pukeutuvani kokosähkönsiniseen, mutta pienenä asun piristeenä väri toimii ihan hillittömän hyvin. Takaraivossa on jo hetken ollutkin jonkun pienen väriläiskän hankkiminen kevätgarderobia säväyttämään. Tavallaan tässä tuli vähän niinkuin kaksi-kärpästä-yhdellä-iskulla -tyyppinen ratkaisu. Tai oikeastaan neljä, koska yksi laukku ratkaisee samat kaksi dilemmaa sekä Peetun että Mintun garderobissa. Todellista tehokkuusajattelua!! :DD
Laukku on söpösti malliltaan vähän vanhanaikaisen koululaukun tai salkun näköinen, mutta kooltaan noin kolmasosa. Käsikahvasta kannettaessa salkkumaisuus korostuu. Olkaremmi on riittävän pitkä, että laukkua voi mukavasti kantaa ristiin olan yli.
Kooltaan se ei ole suurensuuri – eli Minttukin joutuu jättämään osan maallisesta omaisuudestaan kotiin. Ehkä asian kanssa tulee toimeen ja tosiaan voi kyllä kysyä, miksi käsilaukussa pitää aina olla niin paljon tavaraa. Harvoin sitä esimerkiksi lukee useampaa kuin yhtä pokkaria kerralla… :)
Laukkusöpöliini on suloisen pehmoista ja TopShopiksi varsin laadukkaan oloista nahkaa. Sisukset on jotain normivuorikangasta, kestänee sen minkä tarviikin. Lukko ei ole ehkä ihan maailman kätevimmistä päästä, mutta aina ei voi saada kaikkea.
Ihan samaa laukkua ei näytä olevan saatavilla TopShopin verkkoputiikista, mutta aikasmoisen ihana on tämäkin sähkönsininen laukku.
Kirjoittanut Minttu KLO 15:25 2 kommenttia
TUNNISTEET: Laukut, Shoppailu, TopShop
sunnuntai 20. maaliskuun 2011
torstai 22. huhtikuun 2010
Tervetuloa ja pari alehankintaa!
maanantai 11. tammikuun 2010
Näyttäisipä bloggailu täällä uudessa osoitteessa sujuvan ilman teknisiä kahnauksia. Vähän kivaa! Ilmoitelkaa ihmeessä, jos havaitsette jotain hämminkiä. Säätelen pikkuisen vielä ulkonäköä ja laitan oman kuvaukseni sun muuta pientä paikoilleen. Muuten olen aikas tyytyväinen Go 4 it vol 2 -maiseen ulkonäköön ja WordPress tuntuu toimivan ihan ookoo, vaikka vähän opettelua uuden systeemin kanssa tietty aina onkin.
Tämän vuoden aleshoppailut on jäänyt vähintäänkin minimaalisiksi. Viime viikolla pyörähdettiin Peetun kanssa kuitenkin kaupungilla ja TopShopin alesta löytyi muutama kiva juttu…
Peetun ensimmäinen saalis TopShopista oli harmaa-raidallinen reilu neuletakki. Just täydellinen täälläkin harvinaisen sinnikkäästi viipyvään talvikeliin. Neuletakin materiaali on 70% villaa, 20% angoraa ja 10% polyamidia. Laadukkaan tuntuinen yksilö kustansi vain noin 20 euron verran, joten mielestäni voidaan puhua ihan oikeasti löydöstä!
Sunshine haluaa välttämättä esittää parhaat maanantai-temppunsa… :D
Peetun ostoskoriin änkesi myös mokkanahkainen lyhyt biker rotsi. ”Rakkaustakki” sanoi Peetu. No, noin 50 euron hinta ei mielestäni ollut paha (lähtöhinta yli 120 euroa…), joten eiköhän tuollekin tule käyttöä ihan hintansa verran.
Mintun ainokaisesta ostoksesta onkin tarjolla vain sneak peak…
Jonathan Soundersin TopShopille suunnittelema mekko pääsee perjantaina tosi toimiin. Voin kertoa sen verran, että olen hankintaan enemmän kuin tyytyväinen!! Ihana, pikkuisen kasarimainen malli, epäsymmetrinen väritys ja kivat rypytykset edessä – mmmm. Nyt pitäisi vain löytää mekkoon sopivat korut. Haluaisin asuun massiiviset muoviset rannekorut joko läpinäkyvää tai hopeaksi maalattua muovia. Taivuteltu läpinäkyvä pleksi kävisi myös. Olisko kenelläkään vinkkejä, mistä sellaisia löytää?
Kirjoittanut Minttu KLO 15:07 10 kommenttia